i . Að viðurkennt verði að Brim hf. hafi brotið gegn ákvæði 3. mgr. greinar 5.12 . í kjarasamningi milli Landssambands íslenskra útvegsmanna og Vélstjórafélags Íslands með því að tryggja ekki eftirtöldum félagsmönnum Vélstjórafélags Íslands 30 klukkustunda hafnarfrí , að loknum veiðiferðum frystitogarans Harðbaks EA - 3 , skipaskrárnúmer 1412 : -Böðvari A. Eggertssyni , kt. 200960-4249 , yfirvélstjóra , Óðni Traustasyni , kt. 211053-3729 , öðrum vélstjóra og Lúðvík Trausta Gunnlaugssyni , kt. 310357 - 3169 , fyrsta vélstjóri , 8. mars 2004 . -Böðvari A. Eggertssyni , yfirvélstjóra ogÓðni Traustasyni öðrum vélstjóra , 31. mars 2004 . -Lúðvík Trausta Gunnlaugssyni , yfirvélstjóra og Óðni Traustasyni , fyrsta vélstjóra , 28. apríl 2004 . -Böðvari A. Eggertssyni , yfirvélstjóra ogLúðvík Trausta Gunnlaugssyni , fyrsta vélstjóra , 20. maí 2004 . -Böðvari A. Eggertssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , kt. 030168-3569 , öðrum vélstjóra , 23. júní 2004 . -Böðvari A. Eggertssyni , yfirvélstjóra , Óðni Traustasyni , öðrum vélstjóra og Lúðvík Trausta Gunnlaugssyni , fyrsta vélstjóra , 10. ágúst 2004 . -Böðvari A. Eggertssyni , yfirvélstjóra ogGuðmundi Þór Sigurðssyni , fyrsta vélstjóra , 24. ágúst 2004 . -Böðvari A. Eggertssyni , yfirvélstjóra ogGuðmundi Þór Sigurðssyni , fyrsta vélstjóra , 8. september 2004 . -Böðvari A. Eggertssyni , yfirvélstjóra , Lúðvík Trausta Gunnlaugssyni , fyrsta vélstjóra og Guðmundi Þór Sigurðssyni , öðrum vélstjóra , 13. október 2004 . -Lúðvík Trausta Gunnlaugssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , öðrum vélstjóra , 27. október 2004 . -Böðvari A. Eggertssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , öðrum vélstjóra , 18. nóvember 2004 . -Böðvari A. Eggertssyni , yfirvélstjóra , Óðni Traustasyni , öðrum vélstjóra og Lúðvík Trausta Gunnlaugssyni , fyrsta vélstjóra , 14. desember 2004 . -Böðvari A. Eggertssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , öðrum vélstjóra , 29. janúar 2005 . -Böðvari A. Eggertssyni , yfirvélstjóra , Lúðvík Trausta Gunnlaugssyni , fyrsta vélstjóra og Guðmundi Þór Sigurðssyni , öðrum vélstjóra , 11. febrúar 2005 . -Böðvari A. Eggertssyni , yfirvélstjóra ogGuðmundi Þór Sigurðssyni , fyrsta vélstjóra , 13. mars 2005 . -Lúðvík Trausta Gunnlaugssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , öðrum vélstjóra , 31. mars 2005 . -Böðvari A. Eggertssyni , yfirvélstjóra , Óðni Traustasyni , fyrsta vélstjóra og Guðmundi Þór Sigurðssyni , öðrum vélstjóra , 18. apríl 2005 . -Böðvari A. Eggertssyni , yfirvélstjóra , Lúðvík Trausta Gunnlaugssyni , fyrsta vélstjóra og Guðmundi Þór Sigurðssyni , öðrum vélstjóra , 4. september 2005 . ii . Að viðurkennt verði að Brim hf. hafi brotið gegn ákvæði 3. mgr. greinar 5.12 . í kjarasamningi milli Landssambands íslenskra útvegsmanna og Vélstjórafélags Íslands með því að tryggja ekki eftirtöldum félagsmönnum Vélstjórafélags Íslands , 30 klukkustunda hafnarfrí að loknum veiðiferðum frystitogarans Kaldbaks EA - 1 , skipaskrárnúmer 1395 : -Vali Georg Finnssyni , kt. 030745-4509 , yfirvélstjóra og Reyni Rósantssyni , kt. 300942-3349 , fyrsta vélstjóra , 1. desember 2005 . - Vali Georg Finnssyni , yfirvélstjóra og Reyni Rósantssyni , fyrsta vélstjóra , 1. febrúar 2006 . iii . Að Brim hf. verði gert að greiða stefnanda févíti að fjárhæð kr. 7.258.900 . - eða aðra lægri fjárhæð eftir mati Félagsdóms samkvæmt grein 1.56 . í kjarasamningi milli Landssambands íslenskra útvegsmanna og Vélstjórafélags Íslands , sem renni í félagssjóð stefnanda , vegna áðurgreindra 20 brota á ákvæði greinar 5.12 . í kjarasamningnum . iv . Að Samtök atvinnulífsins , fyrir hönd Landssambands íslenskra útvegsmanna , fyrir hönd Útvegsmannafélags Norðurlands vegna Brims hf. , verði dæmd til að greiða stefnanda málskostnað að skaðlausu . Dómkröfur stefnda Stefndi krefst sýknu af dómkröfum stefnanda og að stefnanda verði gert að greiða stefnda málskostnað . Til vara að krafa stefnanda verði lækkuð verulega og hvor málsaðila beri sinn kostnað af málinu . Að sögn stefnanda eru málsatvik sem hér segir : Brim hf. , gerir út Kaldbak EA - 1 , skipaskrárnúmer 1395 og Harðbak EA - 3 , skipaskrárnúmer 1412 , báðir 941 brúttórúmlesta skuttogarar . Eftirtalda daga var landað úr Harðbaki EA - 3 og haldið aftur til veiða að lokinni löndun , án þess að vélstjórum skipsins , þeim félagsmönnum stefnanda sem tilgreindir eru í dómkröfum stefnu ( lið nr. i ) , væri tryggt kjarasamningsbundið 30 klukkustunda lágmarks hafnarfrí : 8. mars , 31. mars , 28. apríl , 20. maí , 23. júní , 10. ágúst , 24. ágúst , 8. september , 13. október , 27. október , 18. nóvember og 14. desember 2004 . Jafnframt 29. janúar , 11. febrúar , 13. mars , 31. mars , 18. apríl og 4. september 2005 . Þann 1. desember 2005 og 1. febrúar 2006 var landað úr Kaldbaki EA - 1 og haldið aftur til veiða að lokinni löndun , án þess að vélstjórum skipsins , þeim félagsmönnum stefnanda sem tilgreindir eru í dómkröfum stefnu ( lið nr. ii ) , væri tryggt kjarasamningsbundið 30 klukkustunda lágmarks hafnarfrí . Af yfirliti Fiskistofu Íslands má sjá staðfestingu þess að landað var úr skipum stefnda umrædda daga . Af lögskráningarvottorðum má svo sjá að þeir vélstjórar sem tilgreindir eru í dómkröfu stefnu , félagsmenn stefnanda , voru við störf í skipum stefnda í umræddum veiðiferðum sem og þeim er á eftir komu . Kvartað var við stefnanda á árinu 2005 vegna margendurtekinna hafnarfrísbrota fyrirsvarsmanna Brims hf. , vegna útgerðar á Harðbaki EA - 3 og Kaldbaki EA - 1 . Að beiðni formanns stefnanda var Brimi hf. ritað bréf 24. febrúar 2006 og þess krafist að útgerðin greiddi stefnanda févíti , vegna brota útgerðarinnar á ákvæði greinar 5.12 . í kjarasamningi milli Landssambands íslenskra útvegsmanna og Vélstjórafélags Íslands . Gerð var krafa um greiðslu févítis fyrir hvert og eitt af þeim tuttugu kjarasamningsbrotum stefnda sem tilkynnt höfðu verið til stefnanda . Í bréfi stefnanda sagði orðrétt : Við mat á afstöðu Vélstjórafélags Íslands til þessarar kröfu er fyrst og síðast litið til ítrekaðs og einbeitts brotavilja útgerðar . Eru að mati félagsins engar forsendur til þess að veita nokkurn afslátt af févítiskröfu sökum þess að hér er um mörg brot að ræða , enda er ekki kveðið á um að taka skuli tilliti til þess í framangreindum kjarasamningi . Í bréfi lögmanns Brims hf. 6. mars 2006 sagði að löndunarfyrirkomulag Harðbaks EA - 3 og Kaldbaks EA - 1 væri „ ekki í samræmi við grein 5.12 kjarasamnings Vélstjórafélags Íslands “ . Í bréfinu var vísað til meints óskráðs samkomulags milli útgerða á Norðurlandi og stefnanda , um að ekki yrðu gerðar athugasemdir við að fyrirkomulag hafnarfría væri ekki í samræmi við framangreint kjarasamningsákvæði . Var einnig vísað til þess að fyrirkomulag hafnarfría flestallra annarra ísfiskveiðiskipa fyrir Norðurlandi væri með sama eða svipuðum hætti og hjá fiskiskipunum Harðbaki EA - 3 og Kaldbaki EA - 1 . Með tölvupóstbréfi til lögmanns Brims hf. 15. maí 2006 var þess óskað að tekin væri skýrari afstaða til fram kominnar kröfu stefnanda um greiðslu févítis vegna áðurgreindra kjarasamningsbrota . Svar lögmannsins var á þann veg að stefnanda var nauðsynlegt að höfða mál þetta . Stefnandi kveðst byggja á eftirfarandi málsástæðum : Samkvæmt ákvæði 3. mgr. greinar 5.12 . í kjarasamningi milli Landssambands íslenskra útvegsmanna og stefnanda skal hafnarfrí aldrei vera skemmri tími en 30 klst. að lokinni útivist hverju sinni . Ákvæði þetta sé að finna í kafla 5.10 . í kjara-samningnum en sá kafli beri fyrirsögnina „ Togarar “ . Ákvæði þetta sé bæði ófrávíkjanlegt og skyldubundið og m.a. í ljósi þess séu fráleitar staðhæfingar lögmanns Brims hf. í bréfi 6. mars 2006 þess efnis að stefnandi hefði heimilað undanþágur frá ákvæðinu , samkvæmt einhverju óskráðu og óljósu samkomulagi , enda sé stefnanda , hverju sem öðru líður , óheimilt að samþykkja kjarasamningsbrot sem þessi . Í bréfi Brims hf. segir jafnframt að varðandi hafnarfrí við millilandanir skipa á ísfiskveiðum sé vitað að flestöll ísfiskveiðiskip á Norðurlandi hafi svipað fyrirkomulag á löndunum og hafnarfríum og skipin Harðbakur EA - 3 og Kaldbakur EA - 1 og séu nefnd nokkur skip í því sambandi . Í bréfinu segi svo orðrétt : „ Skip þessi vinna eftir löndunarfyrirkomulagi , sem er ekki í samræmi við grein 5.12 kjarasamnings Vélstjórafélags Íslands . “ Þrátt fyrir að viðurkenna umrædd hafnarfrísbrot hafi útgerðin ekki boðist til þess að ljúka málinu utan réttar með greiðslu févítis í félagssjóð stefnanda . Févítiskrafa stefnanda byggir á ákvæði greinar 1.56 . í kjarasamningi milli Landssambands íslenskra útvegsmanna og Vélstjórafélags Íslands . Í ákvæðinu segir aðkjarasamningsbrot varði útgerðarmann févíti er renni í félagssjóð Vélstjórafélags Íslands . Févíti nemi 362.945 kr. fyrir hvert þeirra brota sem um ræðir í máli þessu . Við ákvörðun févítis verði að mati stefnanda að líta til ítrekaðra brota og einbeitts brotavilja fyrirsvarsmanna Brims hf . Útgerðinni hafi verið fullkunnugt að engin undanþága hefði verið veitt frá hafnarfrísákvæði þágildandi kjarasamnings . Engin réttlæting felist í því að benda á aðrar útgerðir sem hugsanlega hafi einnig gerst brotlegar við hafnarfrísákvæði þágildandi kjarasamnings . Brim hf. hafi áður brotið gegn gildandi kjarasamningum , sbr. m.a. dómar Félagsdóms nr. 4 og 5 frá 16. júní 2005 , en þeir dómar og þau viðurlög sem af dómunum leiddu virðist ekki hafa breytt viðhorfi útgerðarinnar til gildandi kjarasamninga . Stefnandi kveðst byggja á kjarasamningi milli Landssambands íslenskra útvegsmanna og Vélstjórafélags Íslands , aðallega ákvæðum greina 1.56 og 5.12 . Um málskostnað er vísað til 1. mgr. 130. gr. laga nr. 91 / 1991 . Um kröfusamlag er vísað til 27. gr. sömu laga . Einnig vísast til laga nr. 80 / 1938 , um stéttarfélög og vinnudeildur , m.a. 44. gr laganna , og 1. gr. laga nr. 55 / 1980 . Málsástæður stefnda Af hálfu stefnda er tekið fram varðandi málavexti að heimahöfn skipanna Harðbaks EA - 3 og Kaldbaks EA - 1 sé Akureyrarhöfn , en hafnarfrí , er stefnandi telur að stefndi hafi brotið , sé væntanlega í kjölfar „ millilandana “ á Eskifirði , Grundarfirði og Seyðisfirði . Það fyrirkomulag sé í samræmi við framkvæmd til fjölmargra ára , sem fyrir löngu hafi orðið að venju og sé nú staðfest með kjarasamningi . Til stuðnings sýknukröfu vísar stefndi til þess að stefnanda hafi verið ljóst til margra ára , líkt og öðrum forsvarmönnum stéttarfélaga skipverja , ( Félags skipstjórnarmanna og Sjómannasambands Íslands ) , að stofnast hafi réttarvenja um „ millilandanir ” skuttogara frá Eyjafirði . Samkvæmt þeirri venju þá sé útivist skipa í skilningi 3. mgr. greinar 5.12 . kjarasamnings ekki lokið við „ millilandanir ” skuttogara , þar á meðal skuttogaranna Harðbaks EA og Kaldbaks EA . Skipin Harðbakur EA og Kaldbakur EA hafi verið að veiðum ( útivist ) í um tvær vikur , að meðtöldum „ millilöndunum ” . Útivist ljúki með komu skips til heimahafnar að liðnum 14 til 17 dögum . Hluti ákvæðis 5.12 . kjarasamnings hljóði svo : „ Hafnarfrí skal þó aldrei vera skemmri tími en 30 klst. að lokinni útivist hverju sinni . Útivist skipsins skal reiknast frá því að lagt er af stað með skipið úr höfn í veiðiferð til þess tíma sem skipið kemur til hafnar og hafnarfrí hefst . ” Réttarvenja til fyllingar kjarasamningsákvæðum þessum sé þannig að hugtakið höfn í ákvæðum þessum , sé heimahöfn skips , innan ákveðins tíma , að meðtalinni einni millilöndun . Bæði skipverjar og útgerð hafi þekkt venju þessa svo og stéttarfélög skipverja , þar á meðal stefnandi . Tími útivistar skuttogara , samkvæmt margra ára réttarvenju , ( væntanlega frá árinu 1999 ) það sé frá heimahöfn til heimahafnar var 14 til 17 dagar , eða sá tími er fiskur gat verið í skipi án þess að skemmast . Framkvæmd kjarasamningsákvæðis um hafnarfrí skuttogara , sem hafi orðið að venju , hafi verið staðfest skriflega í samningi milli stefnanda og Landssambands íslenskra útvegsmanna , dags. 30. desember 2005 . Önnur stéttarfélög skipverja , sem starfi á skuttogurum , hafi einnig staðfest venju í nýlegum kjarasamningum . Skuttogarar frá Eyjafirði „ millilönduðu ” afla utan heimahafnar á sama tímabili og stefnandi telur nú kjarasamningsbrot . Túlkun orðsins „ útivist ” í ákvæði 5.12 . kjarasamnings beri því að skoða í ljósi þessarar fyllingarreglu , sem stefnandi og félagsmenn stefnanda hafi ekki hreyft athugasemdum við , fyrr en með bréfi stefnanda 24. febrúar 2006 . Forsvarsmenn stefnanda þekki venjuna og hafi ekki gert athugasemd um gildi hennar fyrr en nú og þá með afturvirkum hætti með févítiskröfu að fjárhæð 7.258.900 krónur . Það bendi til augljósrar þekkingar stefnanda á venju sem stofnast hafi að hann telur sér óþarft að leggja fram við þingfestingu stefnu , gögn frá höfnum , þar sem skipin Harðbakur EA og Kaldbakur EA millilanda afla . Stefnandi telji fyrirfram ótvírætt að tilgreind skip stefnda hafi ekki verið að lágmarki 30 klukkustundir í höfn að lokinni löndun . Það sé mat stefnanda vegna vitneskju hans um rótgróna venju er gildi um „ millilandanir ” allra íslenskra skuttogara . Stefndi muni sýna fram á tilvist réttarvenju og þá staðreynd að útgerð skipanna Harðbaks EA og Kaldbaks EA og skipverjum skipanna hafi verið ljós venja þessi og útgerð sé óheimilt að breyta venju . Þá muni verða í ljós leitt að réttarvenja þessi hafi skapast vegna augljósra hagsmuna bæði skipverja ( stéttarfélaga ) og útgerða af því að stöðva ekki skip langt frá heimilum skipverja . Það sé mat lögmanns stefnda að framkvæmdastjóri stefnanda hafi ákveðið í kjölfar bréfs stefnda , dags. 3. febrúar 2006 , að lögsækja stefnda , en ekki útgerðir annarra skuttogara , sem stefnanda sé ljóst að einnig störfuðu á sama tíma ( árið 2004 og 2005 ) eftir sambærilegu „ millilöndunar ” fyrirkomulagi og skipin Harðbakur EA og Kaldbakur EA . Samkvæmt vinnurétti sé stefnanda óheimilt að breyta venju án tilkynningar til stefnda , með hæfilegum fyrirvara um ákvörðun sína . Um réttarvenjur sem fyllingarreglur í vinnurétti vísar stefndi til bókarinnar „ Réttindi og skyldur á vinnumarkaði ” , eftir Láru V. Júlíusdóttur , 2. útgáfa 1997 , og “ Arbejdsret , 8 udgave 2002 , Ole Hasselbalch . Til stuðnings varakröfu um lækkun kröfu vísar stefndi til þess að félagsmenn stefnanda , starfsmenn stefnda , sem tilgreindir séu í stefnu , hafi ekki gert athugasemd við það form hafnarfría , sem stefndi hafi talið að venja hafi skapast um . Ákvæði gildandi kjarasamnings aðila um févíti í grein 1.56 . samningsins sé hámarksfévíti . „ Kjarasamningsbrot varði útgerðarmann févíti allt að kr. 342.110 ..... ” Ef Félagsdómur komist að þeirri niðurstöðu að stefndi hafi brotið kjarasamning stefnanda , þá sé ástæða þess brots að efni venju sem stefndi telur að hafi myndast um hafnarfrí við „ millilandanir ” sé annað en stefnandi telur , eða að venja hafi ekki skapast . Að mati stefnda beri að virða tilgreind brot stefnanda heildstætt , það er sem eitt brot . Stefnandi hafi vitneskju , eða beri sem ábyrgu stéttarfélagi að hafa vitneskju um það , að til fjölda ára hafi skuttogarar frá Eyjafirði og reyndar frá fleiri útgerðarhöfnum á Íslandi „ millilandað ” afla utan heimahafnar og farið til veiða að nýju , án þess að skip sé í höfn í 30. klukkustundir eftir löndun . Þrátt fyrir þessa vitneskju gerir stefnandi ekki athugasemd við stefnda , heldur safnar upp „ brotum ” til févítiskröfugerðar . Févíti samkvæmt grein 1.56 . kjarasamnings taki að mati stefnda til allra tilgreindra brota stefnda , en ekki til hverrar löndunar , eins og stefnandi gerir ráð fyrir í stefnu . Stefnandi gæti eins miðað fullframið brot , við hverja klukkustund sem líði frá því að hafnarfrí átti að hefjast , eða fjölda þeirra félagsmanna stefnanda er brotið sé á að mati stefnanda . Telji Félagsdómur að brot hafi verið framið felist eitt brot í því að stefndi veitti ekki hafnarfrí við „ millilandanir ” á tilgreindu tímabili . Stefndi vísar til dóms Félagsdóms F - 7 / 2005 . Stefndi gerir kröfu til þess í varakröfu að hvor aðili beri sinn kostnað af málinu , samanber 3. mgr. 130. gr. laga 91 / 1991 . Stefndi byggir kröfur sínar á almennum reglum vinnuréttar , ákvæðum laga 91 / 1991 um sönnun og sönnunargögn , samanber 69. gr. laga 80 / 1938 . Þá byggir stefndi á ákvæðum greinar 5.12 . og 1.56 . í kjarasamningi milli Landssambands íslenskra útvegsmanna og Vélstjórafélags Íslands , dags. 30. desember 2005 . Þá byggir stefndi á niðurstöðu Félagsdóms nr . F - 7 / 2005 . Varðandi málskostnað vísar stefndi til ákvæðis 1. mgr. og 3. mgr. 130. gr. laga 91 / 1991 . Niðurstaða Ágreiningslaust er með aðilum að skipin Harðbakur EA - 3 og Kaldbakur EA - 1 , sem gerð eru út á vegum stefnda Brims hf. hafi í þeim tilvikum sem í stefnu eru tilgreind ekki stöðvað í 30 klukkustundir í höfn að lokinni löndun . Stefndi byggir sýknukröfu sína á því að stofnast hafi „ réttarvenja um millilandanir “ skuttogara frá Eyjafirði . Samkvæmt þeirri venju þá sé útivist skipa í skilningi 3. mgr. greinar 5.12 . kjarasamnings ekki lokið við „ millilandanir “ skuttogara . Þetta eigi við um skuttogarana Harðbak EA - 3 og Kaldbak EA - 1 sem hafi verið að veiðum ( útivist ) í um tvær vikur , að meðtöldum „ millilöndunum “ . Útivist ljúki með komu skips til heimahafnar að liðnum 14 til 17 dögum . Samkvæmt skýru ákvæði 3. mgr. greinar 5.12 . í kjarasamningi milli Landssambands íslenskra útvegsmanna og stefnanda skal hafnarfrí aldrei vera skemmri tími en 30 klst. að lokinni útivist hverju sinni . Samkvæmt 4. mgr. greinar 5.12 . kjarasamningsins skal útivist skipsins reiknast frá því að lagt er af stað með skipið úr höfn í veiðiferð til þess tíma sem skip kemur til hafnar og hafnarfrí hefst . Svokallaðar „ millilandanir “ eru ekki undanskildar lágmarkstíma um 30 klst. hafnarfrí . Þá hefur stefndi ekki sýnt fram á að stofnast hafi venja um túlkun greindra kjarasamningsákvæða þess efnis að túlka beri hugtakið höfn sem heimahöfn skips . Hefur og enga þýðingu í því sambandi þótt einstakar útgerðir á Norðurlandi hafi samið sérstaklega við félög sjómanna og skipstjórnarmanna um annað fyrirkomulag á hafnarfríum en greinir í kjarasamningi . Ekkert slíkt samkomulag hefur verið gert við stefnanda og er ekki á það fallist að slík venja hafi myndast . Er þeirri málsástæðu stefnda hafnað . Til vara gerir stefndi kröfu til þess að dómkröfur stefnanda verði lækkaðar verulega , enda beri að virða brot stefnda heildstætt sem eitt brot . Fyrir liggur að stefndi Brim hf. hefur í 20 skipti , eins og rakið er í stefnu , brotið gegn ákvæði 3. mgr. greinar 5.12 í kjarasamningi milli Landssambands íslenskra útvegsmanna og Vélstjórafélags Íslands með því að tryggja ekki tilgreindum félagsmönnum Vélstjórafélags Íslands 30 klukkustunda hafnarfrí í þeim tilvikum sem greind eru . Um er að ræða 18 tilvik varðandi skipið Harðbak EA - 3 og 2 tilvik varðandi skipið Kaldbak EA - 1 . Verður því fallist á viðurkenningarkröfur stefnanda í málinu . Samkvæmt grein 1.56 í greindum kjarasamningi varðar kjarasamningsbrot útgerðarmann févíti allt að 342.110 krónum er renni í félagssjóð stefnanda . Í dómi Félagsdóms frá 21. desember 2005 í máli nr. 7 / 2005 er fjallað um eðli févítisákvæðis sem þessa í kjarasamningi og bent á að bersýnilega sé um að ræðaákvæði á einkaréttarlegum samningsgrundvelli . Þar segir að margvísleg álitamál geti komið upp við ákvörðun févítisgreiðslu og verulegur vafi leiki á því hvernig beri að skilgreina brot í þessu sambandi , þar á meðal hvenær beri að virða fleiri brot heildstætt , þ.e. sem eitt brot , eins og stefndi heldur fram í máli þessu . Þegar litið er til þess að um samkynja og áframhaldandi athafnir var að ræða af hálfu hins stefnda útgerðarfélags sem virðast hafa átt sér stað á grundvelli ákveðinnar túlkunar á því hvaða ákvæði um hafnarfrí giltu um veiðar skipanna er fallist á að líta beri á brotin heildstætt . Er þá einnig litið til þess að landanir með þessum hætti á frystitogaranum Harðbak EA - 3 höfðu viðgengist um lengri tíma án þess að fyrir liggi að gerð hafi verið við það athugasemd af hálfu stefnanda . Að þessu athuguðu þykir eftir atvikum rétt að líta svo á að um eitt brot sé að ræða varðandi hvort skip stefnda sem um er að ræða í máli þessu . Samkvæmt því ber að dæma stefnda Brim hf. til greiðslu févítis að fjárhæð 684.220 krónur er renni í félagssjóð Vélstjórafélags Íslands . Er þá miðað við þá grunnfjárhæð févítis , sem tilgreind er í kjarasamningi , enda hefur ekki verið sérstaklega rökstutt af hálfu stefnanda með hvaða hætti beri að framreikna þá fjárhæð . Eftir framangreindum úrslitum þykir rétt að stefndi greiði stefnanda 200.000 krónur í málskostnað . Stefndi , Brim hf. , braut gegn ákvæði 3. mgr. greinar 5.12 . í kjarasamningi milli Landssambands íslenskra útvegsmanna og Vélstjórafélags Íslands með því að tryggja ekki tilgreindum félagsmönnum Vélstjórafélags Íslands 30 klukkustunda hafnarfrí , að loknum veiðiferðum frystitogarans Harðbaks EA - 3 , skipaskrárnúmer 1412 , tímabilið 8. mars 2004 til 4. september 2005 og frystitogarans Kaldbaks EA - 1 tímabilið 1. desember 2005 til 1. febrúar 2006 . Stefndi , Brim hf. , greiði 684.220 krónur í févíti er renni í félagssjóð Vélstjórafélags Íslands . Stefndi , Samtök atvinnulífsins , fyrir hönd Landssambands íslenskra útvegsmanna , fyrir hönd Útvegsmannafélags Norðurlands , vegna Brims hf. , greiði stefnanda , Vélstjórafélagi Íslands , 200.000 krónur í málskostnað .